ประกาศการปิโตรเลียมแห่งประเทศไทยประกาศการปิโตรเลียมแห่งประเทศไทยเรื่องการจำหน่ายพันธบัตรการปิโตรเลียมแห่งประเทศไทยพ.ศ.๒๕๔๓ ครั้งที่ ๕ พันธบัตรการปิโตรเลียมแห่งประเทศไทยพ.ศ.๒๕๔๓ ครั้งที่ ๖ พันธบัตรการปิโตรเลียมแห่งประเทศไทยพ.ศ.๒๕๔๓ ครั้งที่ ๗ และพันธบัตรการปิโตรเลียมแห่งประเทศไทยพ.ศ.๒๕๔๓ ครั้งที่ ๘------------- อาศัยอำนาจตามความในมาตรา๗ (๑๐) และมาตรา ๕๒ (๒) แห่งพระราชบัญญัติการปิโตรเลียมแห่งประเทศไทย พ.ศ. ๒๕๒๑ผู้ว่าการการปิโตรเลียมแห่งประเทศไทย จึงขอประกาศให้ทราบว่า ข้อ ๑การปิโตรเลียมแห่งประเทศไทยจะทำการกู้เงินโดยวิธีออกจำหน่ายพันธบัตร ๔ รุ่น ตามมติคณะรัฐมนตรีเมื่อวันที่ ๒๓ พฤษภาคม๒๕๔๓ ข้อ ๒พันธบัตรนี้มีชื่อเรียกว่า "พันธบัตรการปิโตรเลียมแห่งประเทศไทย พ.ศ. ๒๕๔๓ ครั้งที่ ๕""พันธบัตรการปิโตรเลียมแห่งประเทศไทย พ.ศ. ๒๕๔๓ ครั้งที่ ๖""พันธบัตรการปิโตรเลียมแห่งประเทศไทย พ.ศ. ๒๕๔๓ ครั้งที่ ๗" และ"พันธบัตรการปิโตรเลียมแห่งประเทศไทย พ.ศ. ๒๕๔๓ ครั้งที่ ๘" ข้อ ๓พันธบัตรนี้กระทรวงการคลังเป็นผู้ค้ำประกันต้นเงินและดอกเบี้ย ข้อ ๔พันธบัตรนี้เป็นพันธบัตรชนิดระบุชื่อผู้ถือ ข้อ ๕พันธบัตรนี้มีมูลค่าที่ออกรวม ๕,๐๐๐ ล้านบาท (ห้าพันล้านบาทถ้วน)จำหน่ายแก่บุคคลทั่วไปไม่จำกัดประเภทบุคคล และสัญชาติโดยแบ่งเป็น ๔ รุ่น ดังนี้ พันธบัตรฯ พ.ศ. ๒๕๔๓ ครั้งที่ ๕ จำนวน ๑,๐๐๐,๐๐๐ หน่วย (หนึ่งล้านหน่วย) โดยมีมูลค่า หน่วยละ ๑,๐๐๐ บาท (หนึ่งพันบาทถ้วน)คิดเป็นมูลค่ารวม ๑,๐๐๐ ล้านบาท(หนึ่งพันล้านบาทถ้วน) พันธบัตรฯ พ.ศ. ๒๕๔๓ ครั้งที่ ๖ จำนวน ๑,๐๐๐,๐๐๐ หน่วย (หนึ่งล้านหน่วย)โดยมีมูลค่า หน่วยละ ๑,๐๐๐ บาท (หนึ่งพันบาทถ้วน)คิดเป็นมูลค่ารวม ๑,๐๐๐ ล้านบาท (หนึ่งพันล้านบาทถ้วน) พันธบัตรฯ พ.ศ. ๒๕๔๓ ครั้งที่ ๗ จำนวน ๑,๕๐๐,๐๐๐ หน่วย (หนึ่งล้านห้าแสนหน่วย) โดยมีมูลค่า หน่วยละ ๑,๐๐๐ บาท (หนึ่งพันบาทถ้วน)คิดเป็นมูลค่ารวม ๑,๕๐๐ ล้านบาท(หนึ่งพันห้าร้อยล้านบาทถ้วน) พันธบัตรฯ พ.ศ. ๒๕๔๓ ครั้งที่ ๘ จำนวน ๑,๕๐๐,๐๐๐ หน่วย (หนึ่งล้านห้าแสนหน่วย) โดยมีมูลค่า หน่วยละ ๑,๐๐๐ บาท (หนึ่งพันบาทถ้วน)คิดเป็นมูลค่ารวม ๑,๕๐๐ ล้านบาท (หนึ่งพันห้าร้อยล้านบาทถ้วน) ข้อ ๖พันธบัตรนี้มีกำหนดไถ่ถอนพันธบัตร ดังนี้ พันธบัตร ฯ พ.ศ. ๒๕๔๓ ครั้งที่ ๕ มีกำหนดไถ่ถอนเมื่อครบกำหนด ๘ ปีนับแต่วันที่ออกพันธบัตร พันธบัตร ฯ พ.ศ. ๒๕๔๓ ครั้งที่ ๖ มีกำหนดไถ่ถอนเมื่อครบกำหนด ๑๐ปี นับแต่วันที่ออกพันธบัตร พันธบัตร ฯ พ.ศ. ๒๕๔๓ ครั้งที่ ๗ มีกำหนดไถ่ถอนเมื่อครบกำหนด ๑๒ปี นับแต่วันที่ออกพันธบัตร พันธบัตร ฯ พ.ศ. ๒๕๔๓ ครั้งที่ ๘ มีกำหนดไถ่ถอนเมื่อครบกำหนด ๑๔ปี นับแต่วันที่ออกพันธบัตรโดยเป็นการไถ่ถอนครั้งเดียวเต็มตามจำนวนที่ออกและไม่มีการไถ่ถอนก่อนกำหนด ข้อ ๗วันออกจำหน่ายพันธบัตรทั้ง ๔ รุ่น คือวันที่ ๒๗ มิถุนายน ๒๕๔๓ ข้อ ๘วันไถ่ถอนพันธบัตร เป็นดังนี้ พันธบัตรฯ พ.ศ. ๒๕๔๓ ครั้งที่ ๕ วันที่ ๒๗ มิถุนายน พ.ศ. ๒๕๕๑ พันธบัตรฯ พ.ศ. ๒๕๔๓ ครั้งที่ ๖ วันที่ ๒๗ มิถุนายน พ.ศ. ๒๕๕๓ พันธบัตรฯ พ.ศ. ๒๕๔๓ ครั้งที่ ๗ วันที่ ๒๗ มิถุนายน พ.ศ. ๒๕๕๕ พันธบัตรฯ พ.ศ. ๒๕๔๓ ครั้งที่ ๕ วันที่ ๒๗ มิถุนายน พ.ศ. ๒๕๕๗กรณีที่วันไถ่ถอนพันธบัตรตรงกับวันหยุดทำการของธนาคารพาณิชย์ก็ให้เลื่อนวันไถ่ถอนพันธบัตรเป็นวันเปิดทำการถัดไป ข้อ ๙อัตรดอกเบี้ยของพันธบัตรทั้ง ๔ รุ่น เป็นดังนี้ พันธบัตร ฯ พ.ศ. ๒๕๔๓ ครั้งที่ ๕ มีอัตราดอกเบี้ยร้อยละ ๕.๗๐ ต่อปี พันธบัตร ฯ พ.ศ. ๒๕๔๓ ครั้งที่ ๖ มีอัตราดอกเบี้ยร้อยละ ๕.๙๔ ต่อปี พันธบัตรฯ พ.ศ. ๒๕๔๓ ครั้งที่ ๗ มีอัตราดอกเบี้ยร้อยละ ๖.๔๕ ต่อปี พันธบัตร ฯ พ.ศ. ๒๕๔๓ ครั้งที่ ๘ มีอัตราดอกเบี้ยร้อยละ ๗.๐๐ ต่อปีการคำนวณดอกเบี้ยจะคำนวณจากมูลค่าของพันธบัตรโดยเริ่มคำนวณจากวันออกพันธบัตรถึงวันก่อนวันไถ่ถอนพันธบัตร การคำนวณดอกเบี้ยใช้หลักเกณฑ์หนึ่งปีมี๓๖๕ วัน และนับวันตามจำนวนวันที่เกิดขึ้น เศษของหนึ่งสตางค์ให้ปัดทิ้ง ข้อ ๑๐การปิโตรเลียมแห่งประเทศไทยจะชำระดอกเบี้ยให้แก่ผู้ถือกรรมสิทธิ์ในพันธบัตรหรือตามคำร้องขอของผู้ถือกรรมสิทธิ์สำหรับพันธบัตรทั้ง ๔ รุ่น ตามกำหนดเวลาดังนี้ ๑๐.๑ ดอกเบี้ยงวดแรกชำระในวันที่ ๒๗ ธันวาคม ๒๕๔๓ ๑๐.๒ดอกเบี้ยงวดต่อไปชำระทุก ๖ เดือน ในวันที่ ๒๗ มิถุนายน และ๒๗ ธันวาคม ๑๐.๓ดอกเบี้ยงวดสุดท้ายชำระพร้อมกับต้นเงินของพันธบัตร ณ วันไถ่ถอนพันธบัตร ๑๐.๔ ถ้าวันครบกำหนดชำระดอกเบี้ยดังที่ระบุใน๑๐.๑ และ ๑๐.๒ตรงกับวันหยุดทำการของธนาคารพาณิชย์ก็ให้เลื่อนไปชำระในวันเปิดทำการถัดไป ข้อ ๑๑ พันธบัตรทั้ง ๔ รุ่นมีผู้จัดจำหน่ายและประกันการจำหน่ายพันธบัตร ฯ รายละเอียดดังนี้ พันธบัตร ฯ พ.ศ. ๒๕๔๓ ครั้งที่ ๕, ครั้งที่ ๖ และครั้งที่ ๗ มีธนาคารดอยช์แบงก์ สาขากรุงเทพ ฯเป็นผู้จัดจำหน่ายและประกันการจำหน่ายพันธบัตร ฯ พันธบัตร ฯ พ.ศ. ๒๕๔๓ ครั้งที่ ๘ มีธนาคาร เอบีเอ็น แอมโร เอ็น.วี.(สาขากรุงเทพ ฯ) เป็นผู้จัดจำหน่ายและประกันการจำหน่ายพันธบัตรฯ ข้อ ๑๒ ธนาคารแห่งประเทศไทยทำหน้าที่รับผิดชอบในการเป็นนายทะเบียนและตัวแทนการจ่ายเงินพันธบัตร และการจัดการอื่นๆที่จำเป็นเพื่อผลประโยชน์ในการนี้ ข้อ ๑๓ การโอนกรรมสิทธิ์หรือการจำนำพันธบัตร ให้ทำได้โดยนำพันธบัตรไปจดทะเบียนการโอนกรรมสิทธิ์หรือการจำนำที่ธนาคารแห่งประเทศไทยซึ่งได้รับแต่งตั้งให้เป็นนายทะเบียนและตัวแทนการจ่ายเงินของพันธบัตรนี้การโอนกรรมสิทธิ์หรือการจำนำพันธบัตร หรือการเปลี่ยนแปลงเงื่อนไข จะกระทำในระยะเวลา ๑ เดือนก่อนวันครบกำหนดชำระดอกเบี้ย ตามข้อ ๑๐ และวันไถ่ถอนพันธบัตรตามข้อ ๘มิได้เว้นแต่นายทะเบียนจะเห็นสมควร ข้อ ๑๔กรรมสิทธิ์ในพันธบัตรนี้ให้ถือตามการจดทะเบียนที่นายทะเบียนเป็นสำคัญ ข้อ ๑๕ พันธบัตรนี้มิให้ถือว่าฉบับใดสมบูรณ์ เว้นแต่พนักงานธนาคารแห่งประเทศไทย ซึงผู้ว่าการการปิโตรเลียมแห่งประเทศไทย ได้แต่งตั้งขึ้นโดยประกาศในราชกิจจานุเบกษาได้ลงลายมือกำกับในพันธบัตรฉบับนั้นแล้ว ข้อ ๑๖ ในกรณีที่พันธบัตรชำรุด สูญหาย หรือถูกทำลายด้วยประการใดๆธนาคารแห่งประเทศไทยจะออกพันธบัตรให้ใหม่เมื่อผู้ถือกรรมสิทธิ์ในพันธบัตรได้ปฏิบัติตามระเบียบของธนาคารแห่งประเทศไทยแล้วโดยติดต่อที่ธนาคารแห่งประเทศไทย ข้อ ๑๗ การดำเนินงานตามข้อ ๑๓ และ/หรือข้อ ๑๖ ผู้ถือกรรมสิทธิ์ในพันธบัตรจะต้องเสียค่าใช้จ่ายต่างๆ เพื่อการนั้นด้วย ประกาศณ วันที่ ๒๓ มิถุนายน พ.ศ. ๒๕๔๓ วิเศษ จูภิบาล ผู้ว่าการการปิโตรเลียมแห่งประเทศไทย[รก.๒๕๔๓/พ๖๙ง/๒๐/๑๒ กรกฎาคม ๒๕๔๓] อัมพิกา/แก้ไข ๓๐/๕/๒๕๔๕ A+B